Sommertid er loppetid!

Loppemarkeder er egentlig en god idé og også ofte en stor succes hele året rundt. Men særligt om sommeren, og når solen skinner, er der altså noget ekstra charmerende over at gå på jagt i alt det guld, som andre ikke har brug for eller plads til derhjemme.

Uanset om du er kræmmer, samler, sælger - eller bare har lyst til lidt nyt til garderoben (og hvem har ikke altid det?) eller måske leder efter en helt særlig vinylplade, eller mangler den sidste kop til dit antikke testel eller bare er en sucker for små finurligheder, så er der masser af muligheder for at gøre et godt kup, når københavnerne tømmer skabene og sælger ud her henover sommeren.